Odgoj i obitelj 

Predavanje na Bogoslovskoj Akademiji održano 5. 111. 1939. 

RODITELJSKO PRAVO I DUŽNOST DA ODGAJAJU 

Danas, u 20. vijeku, ima i takovih stvari, koje moramo do¬ 
kazivati i braniti, premda su one već na prvi pogled očite svakomu 
čovjeku zdrava razuma. Tako je očita istina, da odgajati svoju 
djecu imaju pravo i dužnost roditelji. Odgajanje jest neko na¬ 
stavljanje rađanja. Kad bi se naime dijete, pošto se rodilo, pre¬ 
pustilo samo sebi, moralo bi brzo umrijeti, Pa je jasno, da onaj 
tko ima pravo dijete roditi, ima pravo i odgojiti ga, »Bog u na¬ 
ravnom redu podjeljuje obitelji neposredno plodnost kao poček> 
života, i stoga kao počelo odgajanja za život; a zajedno joj daje i 
autoritet kao počelo poretka,« veli Papa Pijo XI. u svojoj glaso¬ 
vitoj Enciklici o kršćanskom odgoju (Divini illius magistri od 30, 
XII. 1930.) i navodi ove jasne riječi sv. Tome Akvinskoga: 1 »Tje¬ 
lesni je otac djelomično dionik pojma počela, koje se u općenitom 
smislu nalazi u Bogu. Otac je počelo i poroda i odgoja i stege i 
svega onoga, što se odnosi na usavršenje ljudskog života.« — 
»Obitelj dakle, nastavlja Papa, ima neposredno od Boga misiju, a 
stoga i pravo na odgoj djece; neotuđivo pravo, jer je ono nerazđje- 
livo združeno sa strogom dužnosti; pravo starije od svakog prava 
građanskog društva i države, i stoga nepovredivo bilo od koje ze¬ 
maljske vlasti. Nepovredivost toga prava ovako dokazuje Anđeo¬ 
ski učitelj: ,Dijete je uistinu po naravi nešto očevo, stoga je na¬ 
ravno pravo, da ono prije upotrebe razuma bude pod očevom 
brigom. Značilo bi dakle ići protiv naravne pravednosti, kad bi 
dijete prije upotrebe razuma bilo otrgnuto ispod brige roditelja 
ili kad bi se s njime, bilo na koji način, određivalo protiv volje 
roditelja. A jer se dužnost roditeljske brige nastavlja sve dotle, 
dok se djeca ne uzmognu brinuti sama za sebe, traje dotle također 
isto nepovredivo odgojno pravo roditelja. 2 Jer narav nema kao 
cilj samo rađanje djece nego i njihov razvitak i napredak sve do 
savršenog stanja čovjeka, koliko je čovjek t. j. do stanja kreposti.' 3 


1 S. Th. 2-2. Q. 102. q. 1. 
s Ibd. Q. 10 , a. 12. 
s Suppl. S. Th. 3. p. Q. 41. q. 1. 

Međutim je pravnička mudrost Crkve potpunom točnosti i 
jasnoćom ovako izražena u kodeksu kanonskog prava kan. 1113.: 
Roditelji su strogo dužni da se svim silama brinu za vjerskoćudo- 
redni, fizički i građanski odgoj djece, a moraju se starati i za njihovo 
vremenito dobro.« Tako Papa Pijo XI. u pomenutoj svojoj Enciklici. 

RODITELJSKO OSPOSOBLJENJE DA ODGAJAJU 

Roditelji su, kako znamo, i samom naravi najbolje osposo¬ 
bljeni za odgoj. Prva stvar, koja je u odgoju prijeko potrebna, jest 
ljubav. Ona je povoljna klima, u kojoj se dijete može pravilno 
razviti. Dijete je most od egoizma k altruizmu. U djetetu ljube 
roditelji same sebe, dio sebe, svoga bračnog druga, ali ujedno i biće 
drugo od sebe i od svoga bračnog druga. Ta naravna spontana 
roditeljska ljubav ne da se ni kojom drugom ljubavi naknaditi, 
zamijeniti. Mi možemo govoriti o raznim naknadama, surogatima, 
ali već samo govoriti o surogatu, nadomjestku ljubavi jest smiješno. 
Ne! Ljubav se ne da ničim nadomjestiti, nego samo opet ljubavlju. 
Zgodno spominje glasoviti etnolog Dr. Vilim Schmidt, S, V. D. u 
svojoj knjizi »Liebe, Ehe, Familie«, kako je u svojem predavanju na 
bečkom sveučilištu natjerao u nepriliku jednoga svojega slušača- 
boljševika već samom riječi: Liebe-Ersatz! kad je taj slušač stao 
dokazivati, kako država može nadomjestiti roditeljsku ljubav. 
Čuvši slušači riječ Liebe-Ersatz, stadoše se smijati i đak komunist 
bio prisiljen da zbunjen prestane sa svojim dokazivanjem. 

Zato govoriti, kako je Rousseau govorio i kako govore soci¬ 
jalisti i boljševici, da su roditelji nesposobni da odgajaju, nema smi¬ 
sla, jer sama narav, na koju se toliko pozivaju i Rousseau i njegove 
pristaše, daje roditeljima ljubav za dijete, što je u odgoju glavna 
stvar, kako to priznaju svi, koji o odgoju pišu i raspravljaju. Istina, 
mogu da se i roditelji izopače, kako to naročito danas i gledamo, 
ali to su bolesne pojave, zastranjena od onoga, što roditelji imaju 
biti već po samoj svojoj naravi i njezinim sklonostima. 

Nitko ne može da ima toliko ljubavi, sučuvstva, i svijesti 
odgovornosti do djeteta, koliko njegovi roditelji. Jer oni znaju, da 
su oni dozvali u život svoje nejako dijete. Gledaju, kako je njihovo 
dijete sasvim nemoćno i potpuno na njih upućeno; vide, da nema 
nitko na svijetu, koji bi bio za nj tako odgovoran, kao što su oni 
odgovorni. »M ože li žena zaboraviti porod svoj, 
da se ne smiluje na čedo utrobe svoje?« (Is. 
49, 15). I sam sveznajući Bog, koji je Ljubav, ništa ne nalazi na 
ovom svijetu, s čime bi mogao ispoređiti svoju ljubav prema čo¬ 
vjeku, osim s ljubavi majčinskom. »Radujte se s Jeruza¬ 
lemom... ja ću kao rijeku dovesti k njemu 
mir... bit ćete nošeni na rukama i milov a n i 
na koljenima. Kao kad koga mati njegova tje¬ 
ši, tako ću vas ja tješiti« (Is. 66, 10. 12. 13.). I ako 
prolistamo najljepše strane književnika svih vremena, u njima je 

od zemaljskih stvari najzanosnije ocrtana majčinska ljubav. To je 
izrekao i onaj povik slavljenog muža u francuskom parlamentu: 
»Crkva je više od žene, ona je majka!« Ili, ako hoćete, majčinska 
je ljubav na ovom svijetu najbolji odsjev Božanske ljubavi, Ta je 
roditeljska, naročito majčinska ljubav u kršćanskih roditelja još 
povećana i uzdignuta u nadnaravne sfere, jer oni još znaju, da i 
vječnost njihove djece stoji do njih. 

Sva ta roditeljska čuvstva potrebna za odgajanje bude kore- 
lativna čuvstva u djeci. Dijete ljubi svoje roditelje, u njih se po- 
uzdaje, sasvim im se predaje. Znamo, kako djeca kod svojih rodi¬ 
telja ni na što drugo ne gledaju, nego samo na to, što su im rodi¬ 
telji i što po njima primaju sve, što im treba za njihov život. Evo, 
kako jedan sin govori o svojoj majci: »0, majko, sad znam: tvoje 
smo tijelo jeli i tvoju smo krv pili! Zato si tako brzo otišla od nas!« 
(Cankar). 

Uz spomenutu ljubav potreban je kod odgoja autoritet (ugled, 
vlast), jer odgojiti znači podići od nižega bistvovanja, znanja i umi- 
jevanja na više stanje, znanje i umijenje, što označuje i sama riječ, 
kojom se služe različiti jezici, da označe djelovanje, kojim se utječe 
na dijete: odgojiti, erziehen, educare, elever la jeunesse, i t, d. 

Roditelji prema djeci posjeduju stanje života u velikoj mjeri. 
Prva je vlast na zemlji bila roditeljska. Otac je izričaj najveće i naj¬ 
bolje vlasti, »Samo se sobom razumije, da majka najviše učestvuje 
u svim očinskim pravima, i da na njezinu čelu i u njezinu pogledu 
odsijeva očinska moć i vlast« (Dupanloup), Roditelji naime, otac i 
mati, posjeduju i ljubav i vlast prema svojoj djeci, samo se u majke 
pretežnije ističe ljubav, a u oca vlast. I država je dobila svoju vlast 
po obitelji. Već spomenuti etnolog P, W. Schmiđt veli u knjizi 
»Liebe, Ehe, Familie«, kako je danas sigurno, da je obitelj i po 
vremenu bila prije od države. Red je ovako išao: obitelj — glave 
pojedinih obitelji, t. j. očevi obitelji — a onda istom država. Obitelj 
je izvor svakoj vlasti na zemlji. Zato boljševici i njima slični umuju, 
ako uništimo obitelj, uništismo i vlast. Jasno, ako presuši izvor, pre¬ 
suše i njegovi potoci. 

Dijete bi bez slušanja, korelativa vlasti, propalo. Jer njemu 
ne dostaju sile da samo sobom upravlja. Roditeljsko je pak zapovi¬ 
jedanje, nalaganje oplemenjeno, budući da izlazi iz ljubavi. U obi¬ 
telji se slušanje i zapovijedanje gotovo spontano razvijaju, nijesu 
silom nametnuti, kako se to često zapaža u drugim društvima, na¬ 
ročito u državi. Zato boljševici otimajući dijete ispod blagoga i 
dragog roditeljskog jarma, nameću svoj kruti i ledeni. 


OBITELJ I DRŽAVA 

Da odgoj pripada obitelji »tako je složno — da navedemo 
dalje riječi spomenute Papine Enciklike — općenito uvjerenje ljud¬ 
skog roda, da bi se u očito protivurječje s njime stavio svatko, tko 


303 



bi se usudio ustvrditi, da djeca pripadaju državi prije nego obitelji 
i da država ima apsolutno pravo nad odgojem. Stoga je neodrživ 
razlog, koji oni navode, da se čovjek rađa kao građanin i zato da 
prvenstveno pripada državi, ne pomišljajući, da čovjek prije nego 
postane građanin mora postojati, a postajanje nema od države nego 
od roditelja, kako to mudro objašnjuje Leon XIII .:* ,Djeca su 
nešto očevo i kao neko proširenje očeve osobe; i, ako se hoćemo 
jasno izraziti, ona ne postaju članovima ljudskog društva sama po 
sebi, nego po obiteljskoj zajednici, u kojoj su se rodila.' Zato kaže 
Leon XI li. u istoj Enciklici; ,Očinska je vlast takove naravi, da je 
država ne može ni ukinuti ni prisvojiti, jer imade isto zajedničko 
počelo kao i sam život čovječanstva.' Otud međutim ne izlazi, đa 
je roditeljsko odgojno pravo apsolutno ili silničko, jer je ono ne- 
razđruživo podređeno posljednjoj svrhi i Božanskom i naravnom 
zakonu, kako to uči isti Leon XIII. u drugoj svojoj Enciklici ,0 
poglavitim dužnostima kršćanskih državljana', u kojoj ukratko 
tumači skup prava i dužnosti roditelja: .Roditelji imaju od prirode 
pravo na odgoj djece, a još k tome dužnost, da i odgoj i pouka dje¬ 
teta budu u skladu sa svrhom, za koju su po Božjem dobročinstvu 
imali djecu. Zato se roditelji moraju trsiti i odlučno nastojati, da 
spriječe u tom predmetu svaki napadaj, te si na svaki način osi¬ 
guraju, da njima ostane vlast, e da uzmognu djecu, kako treba, 
kršćanski odgajati, a osobito im priječiti pristup u one škole, u 
kojima je pogibao, đa piju žalosni otrov bezboštva.’ J 

Dalje neka se ne smetne s uma, da odgojna dužnost obitelji 
ne obuhvaća samo vjerski i ćudoredni odgoj, nego jednako tako 
fizički i građanski odgoj, 4 5 6 u prvom redu, koliko su ti odgoji u vezi 
s vjerom i ćudoređem. 

Takovo neosporivo pravo obitelji bilo je više puta pravno 
priznato kod naroda, koji se brinu da poštuju naravno pravo gra¬ 
đanskim odredbama. Tako je, da navedemo jedan primjer medu 
najnovijima, Vrhovno sudište Federativne Republike Sjedinjenih 
Država Sjeverne Amerike u presudi o nekoj vrlo važnoj raspravi 
izjavilo: .Državi ne pripada nikakva općenita vlast da odredi jedan 
jedinstven tip odgoja omladine i da je tako prisili da prima pouku 
samo na državnim školama.' Dodalo je za to i razlog naravnog pra¬ 
va: .Dijete nije puki stvor države; oni, koji ga odgajaju i vode, 
imaju pravo, povezano s teškom dužnosti, da ga odgoje i spreme 
za vršenje svojih dužnosti'. 7 « 

Samo je sobom jasno, da roditelji imaju nesamo pravo odga¬ 
jati svoju djecu nego i najstrožu dužnost. Djeca naime imaju 
naravno pravo, da im oni podržavaju i usavršavaju život, koji su 
im taj život dali. Tom dječjem naravnom pravu odgovara i naravna 
dužnost roditelja. Te ih njihove lične dužnosti ne može nitko rije- 

4 Enc. Rerum novarum od 15. V. 1891. 

5 F.nc. Sapientiae christianae od 10. I, 1890. 

8 Cod. I. C. can. 1113. , _ , 

7 U. S, Supreme Court Decision in Ihe Oregon Schol Cases, June 1. 1925. 

siti, jer je naravlju, dakle voljom Božjom, određena. Pa je nemar u 
toj stvari jedna od najtežih i sudbonosnih krivnja. Treba opet i opet 
naglasiti, naročito u današnje vrijeme, da je roditeljsko pravo i 
dužnost odgajati njihova lična stvar, i prema tome, da je se ne 
mogu odreći i kome drugomu prepustiti. A ima, nažalost, roditelja, 
koji svoju djecu što prije otpravljaju u zavode, da se oslobode 
mučne odgojne brige. Ali, ako je potreba ili je bolje, da se djeca 
uklone iz roditeljske kuće i njezine okoline, tad valja dakako djecu 
dati u dobre odgojne zavode. Danas su na pr. takove gospodarske 
i društvene neprilike, te su odgojni zavodi upravo potrebni. Zato 
ih i Crkva podiže. Djeca naime, kako već spomenuh, imaju na¬ 
ravno pravo da budu odgojena. Roditelji pak imaju pravo odgajati 
djecu na korist djece. A ako svoje pravo upotrebljavaju na štetu 
djece, tad im se vršenje odgoja ima uzeti iz ruku poradi dječjeg 
dobra. 

Kršćanski roditelji imaju nesamo naravno pravo odgajati, nego 
još i nadnaravno, milosno pravo. Sakramentom ženidbe dobivaju 
bračni drugovi pravo i milosti da rađaju i odgajaju djecu. U pravu 
djecu roditi ima i pravo i dužnost rođenu djecu i odgojiti. Svrha 
je naime kršćanskome braku množiti kraljevstvo Božje novim čla¬ 
novima. To se ne može postići bez odgoja. Zato bračni drugovi 
sakramentom ženidbe dobivaju pravo i dužnost odgajati kao i za 
to sve potrebne milosti. I tako imaju kršćanski roditelji i po naravi 
i po milosti pravo na odgoj svoje djece. U naravno i nadnaravno 
pravo ne može nitko poseći, jer nadilazi svaku ljudsku moć i ljud¬ 
sko pravo. I ako se tko drzne svetogrdnom rukom oteti silom rodi" 
teljima to pravo, stižu ljudsko društvo velike nesreće i napokon 
opći društveni rasap. 

Zato razumijemo, da Crkva čuvarica naravnoga i nadnarav* 
noga prava, mora zaštićivati odgojno roditeljsko pravo. Čujmo, što 
o tom veli Papina Enciklika: »Povijest nam svjedoči, kako su se 
naročito u modernim vremenima vrijeđala i vrijeđaju od države 
prava, koja je Stvoritelj podijelio obitelji, dok ih je — sjajno po¬ 
kazuje ta ista povijest — Crkva uvijek čuvala i branila. A najbolji 
je za to stvarni dokaz posebno povjerenje obitelji prema crkvenim 
školama, kako smo to napisali u nedavnom našem pismu kardinalu 
Državnome Tajniku (30. V. 1929.): ,Obitelj je odmah zapazila, da 
je tako, te od prvih vremena kršćanstva sve do današnjeg dana 
očevi i majke, vjerovali malo ili ništa, povjeravaju i šalju na mili¬ 
june svoje djece u odgojne ustanove, koje je osnovala i kojima 
upravlja Crkva.' 

Stoga se očinski instinkt, koji dolazi od Boga, s pouzdanjem 
okreće prema Crkvi, siguran da će ondje naći zaštitu prava obitelji, 
ukratko onaj sklad, koji je Bog postavio u red stvari. I doista, 
premda je Crkva — svijesna svojoj univerzalnoj misiji i dužnosti, 
da svi ljudi moraju slijediti jednu pravu vjeru — neutrudiva, da za 
sebe zahtijeva pravo i da podsjeća roditelje na dužnost, da krste i 
kršćanski odgajaju djecu katoličkih roditelja: ipak je ona tako 

ljubomorna na nepovredivost naravnoga odgojnog prava, da ne do¬ 
pušta, osim pod određenim uvjetima i ogradama, krstiti djecu protiv 
volje roditelja; i to sve dotle, dok se djeca ne budu mogla sama 
odlučiti da slobodno prigrle vjeru (can. 750), 

Imademo dakle, kako smo to u spomenutom našem govoru 
istaknuli, dvije činjenice od najveće važnosti: Crkvu, koja stavlja 
na raspolaganje obiteljima svoju službu učiteljice i odgojiteljice, i 
obitelji, koje hitaju da se time okoriste te povjeravaju Crkvi na 
stotine i hiljade svoje djece, I te dvije činjenice dozivlju i progla- 
suju veliku istinu, veoma važnu u moralnom i socijalnom pogledu. 
One kažu, da odgojna misija pripada prije svega, nada sve, u prvom 
redu Crkvi i obitelji; da im pripada po naravnom i Božjem pravu: 
te stoga da im pripada na taj način, da se ona ne može ni dokinuti, 
niti joj oni mogu izbjeći, niti je čim nadomjestiti'. 8 « 

OBITELJ I ŠKOLA 

Iz svega, što smo dosad rekli, jasno se dade zaključiti, kakav 
je odnos između obitelji i škole. Ali, kako se danas svuda govori 
o nekakovoj slobodnoj školi, kako si učitelji prisvajaju nekakovu 
odgojnu autonomiju, bit će dobro da koju reknemo i o vezi obitelji 
sa školom. 

Pokazasmo, kako je odgajanje djece roditeljsko lično pravo i 
dužnost. No budući da roditelji ne mogu svojoj djeci sve ono dati, 
što zahtijeva odgoj, naročito obuka u kulturnom i civiliziranom 
svijetu, potrebno je, da ih netko zamjenjući popunjuje. To je ili 
poseban učitelj (informator) ili škola, Informatora mogu imati samo 
imućni roditelji. Siromašnije obitelji združile se i postavile si za¬ 
jedničkog učitelja, koji im je pomogao njihovu djecu odgajati, oso¬ 
bito obučavati. Kad se za više obitelji, za obitelji u jednoj općini, 
postavi javni učitelj, koji djecu obučava na određenom mjestu, ka¬ 
mo se djeca skupe za nekoliko sati, imamo školu. Prema tome je 
škola naravna, spontana posljedica roditeljske odgojne službe. Što 
naime ne mogu roditelji sami, naročito u obuci, to da učini škola. 
Škola je dakle zamjenica i pomoćnica roditeljima u odgajanju nji¬ 
hove djece. 

Moderna se škola hoće emancipirati od obitelji, hoće se odi¬ 
jeliti od svog korijena. Pa je i iznašla za to krilaticu: autonomna, 
slobodna škola. Ali to je besmisleno, protivunaravno. Baš tako, kao 
kad bi krošnja stabla rekla: hoću biti slobodna, ne ću da zavisim 
od korijena. 

Roditelji bi po tom modernom shvaćanju imali slati djecu u 
školu, da ona čini od djece, što ju je mila volja. Škola ne bi bila 
za djecu, nego bi bila djeca za školu, da pravi s njima pedagoške i 
didaktične eksperimente. Eto kamo zaluta razum ljudski, kad se 
odijeli od vjere i Crkve ili kako liberalci vele »kad se oslobodi 
vjerskih i crkvenih okova«, 

s Govor pitomcima kolegija u Mondragone, 14. V, 1929. 


306 


V 


Dijete ima svoju ličnu svrhu da spozna i ljubi apsolutnu 
Jstinu, Dobrotu i Ljepotu ovdje i u vječnosti. Školi je pak nepo¬ 
sredna svrha samo dijete, da mu pomogne postići njegovu ličnu 
svrhu. 

Škola je zamjenica doma, a učitelj roditelja. Škola nije prema 
obitelji suverena, autonomna, nego ima sa svom čednosti zamjenji¬ 
vati dom. Ima ono dati djeci, što im treba, a čega im roditelji ne 
mogu podati, premda bi htjeli. To vrijedi za sve škole, nesamo niže 
nego i više i visoke. 

Iz te uzajamne veze škole i obitelji izlaze i ove posljedice. 
Roditelji samo sobom nemaju dužnosti slati djecu u školu. Ako su 
ih oni sami prikladno odgojili, bilo na ovaj ili onaj način, zadovoljili 
su svoju roditeljsku dužnost. Jedino su dužni u interesu vjerske 
obuke slati djecu tamo, gdje se ta obuka daje. Roditelji su i sami 
neprestano strogo dužni poučavati svoju djecu u vjerskim stva¬ 
rima, kako i koliko to umiju. Čineći to rade u ime svete Crkve, koje 
su članovi i zastupnici. 

Dužni su roditelji slati svoju djecu u školu, ako to traže zbilj¬ 
ske potrebe građanskog života. Tako su na pr. dužni slati djecu u 
školu, da nauče čitati, pisati i računati, ako je potreba, da te stvari 
znaju i umiju. Dužnost ova izlazi otud, što se roditelji trebaju po¬ 
brinuti i za vremeniti život svoje djece. Dakako imaju pravo i duž¬ 
nost slati u one škole, za koje su uvjereni, da ce im djecu kršćanski 
odgajati. 

Kao što mora učitelj u svemu zamjenjivati i popunjati obitelj¬ 
ski odgoj, te djeci usađivati duboko u dušu zahvalnost, poštovanje, 
poslušnost i ljubav prema roditeljima, tako su i roditelji dužni štititi 
učiteljev ugled, jer je on njihov pouzdanik. Dom i škola, učitelj i 
roditelji, treba da zajedno skladno djeluju oko povjerene im djece. 
Samo će u tom slučaju djeca napredovati »u mudrosti i u 
dobi i u milosti kod Boga i ljudi« (Lk, 2, 52). 

Kako smo već rekli, da kršćanski roditelji odgajajući djecu 
vrše odgojnu službu kao organi Crkve, t. j. pod vodstvom i nadzo¬ 
rom Crkve, prema tome tu svoju odgojnu zadaću, ako prilike za¬ 
htijevaju, mogu povjeriti drugomu samo uz odobrenje Crkve, Tako 
i škola isam učitelj ima prema gojencu religijsku vezu, koliko nai¬ 
me fungira kao zastupnik Božji u odgoju. Uopće je odgajanje reli¬ 
gijska funkcija. Jer kako bi inače smio čovjek utjecati na drugog 
čovjeka, ako nije za to ovlašten od onoga, koji ima apsolutno pravo 
i vlast nad čovjekom, svojim stvorom. Tko oclbacuje vjeru u Boga, 
a hoće se baviti odgajanjem, čini nasilje i pravi je zločinac. 


ŠTO ZNAČI ODGAJATI 

Pokazao sam, kako roditelji imaju sveto pravo i dužnost odga¬ 
jati svoju djecu. Ujedno sam ukratko ocrtao vezu obitelji sa školom. 
Sada vaja opisati, kako ima obitelj odgajati svoju djecu. Prije ne- 

goli se dademo na taj posao, bit će dobro, ako barem s nekoliko 
riječi istaknem, u čemu uprav stoji taj odgojni posao, što ga imaju 
vršiti svi odgajatelji, u našem slučaju prvi i glavni, t. j. roditelji, 
obitelj. 

Čovjek s istočnim grijehom na duši, što ga nasljeduje od prvih 
praroditelja, Adama i Eve, podložen je zabludi, sumnjama, pohoti. 
Kad je grijehom bila raskinuta djetinja veza čovjeka s Bogom, 
s apsolutnom Istinom, Dobrotom i Ljepotom, nastao je u njegovoj 
duši prekid s onim, što čovjeka jedino zadovoljuje, usrećuje. I čo¬ 
vjek je kao komet lutao svuda i nigdje nije mogao naći mira i za¬ 
dovoljstva. Svojom snagom nije mogao obnoviti vezu sa svojini 
Stvoriteljem. Što nije mogao čovjek, to učini Božje neizmjerno 
Milosrđe. Sin Božji postavši čovjek zadovolji uvrijeđenu Pravdu 
Božju, pomiri čovječanstvo s Bogom, uspostavi opet onu djetinju 
vezu čovjeka s Bogom. U tu vezu dolazi čovjek po sv. Krstu. Po¬ 
staje sposoban da u svoga Boga vjeruje, u nj da se uzda, njega da 
nada sve ljubi. Razum je čovjekov opet prosvijetljen, volja ojačana. 
Ali je ostala pohota, sveuđiljni napasnik, koji nastoji razum za¬ 
mračiti, volju oslabiti, srce izopačiti. 

Zadaća je kršćanskomu odgoju da taj preporod u sv. Krstu, 
tu živu djetinju vezu čovjeka s Bogom, sačuva i razvije. Zato mora 
u prvom redu sve odstranjivati, što bi moglo tu vezu prekinuti, što 
bi moglo nadnarani život duši ugrabiti i tako čovjeka opet rastaviti 
s Bogom, s njegovim početkom i s njegovom svrhom. To bi bila 
negativna strana odgoja. Pozitivna pak treba namicati sredstva, 
da se klica nadnaravnog života, zadobivena na sv. Krstu, sve više 
razvija i da prožme cijelog čovjeka, sve koliko njegovo mišljenje, 
čuvstvovanje, htijenje i djelovanje. 

Božju je zamisao o čovjeku iznakazio grijeh. Isus je Krist ne- 
samo za taj grijeh zadovoljio i uklonio ga, nego je u njemu i sa¬ 
vršeno ostvarena zamisao Božja o čovjeku. U Kristu je čovještvo 
i Božanstvo najsavršenije združeno. »On je slika Boga 
nevidljivoga, prvorođeni prije svakoga stvo¬ 
renja« (Kol. 1, 15). 

Mi ne možemo ostvariti ideju čovjeka bez Krista. Drugim 
riječima bez njega ne možemo biti potpuni ljudi, ne možemo biti 
srećni. Život kršćanski nije ništa drugo nego obnavljanje Kristova 
života. Samo onaj, na kojemu se budu vidjele barem bistvene crte 
Isusova života, dolazi do Boga: »Jer koje naprijed po¬ 
zna, one i preodredi, da budu jednaki slici 
Si na njegova, da on bude prvorođeni među 
mnogom braćom« (Rim. 8, 29). 

Odgoj je samo onda odgoj, ako ide za tim, da čovjeku pomog¬ 
ne, omogući da dođe do svoje svrhe. Dakako, odgajati jest mučan 
posao. Ali nam taj težak posao omogućuje i olakšava jedan jedini 
i jedinstveni princip: Odgajaj, da bude gojenac sli¬ 
čan Kristu i tako pravi čovjek. A sad da opišemo 
obitelj, kako bi se u njoj moralo odgajati. 

Što je klijalište za biljku, to je obitelj, dom za dijete. Oni, koji 
hoće odgojiti u klijalištu biljke, da ih poslije mogu presaditi na 
slobodno zemljište, mnogo se muče i trude. A što je biljka, što 
cijeli ovaj fizički svemir prema djetetu? A ipak se čestoput na dije¬ 
te relativno mnogo manje pazi, nego što pazi vrtlar na svoju 
biljku! 

Od onog časa, kad se dijete začne, počinje njegovo odgaja¬ 
nje. Štoviše, svi koji se misle ženiti ili udavati, trebali bi imati 
na umu dobro vremenito i vječno nesamo svoje, nego i svojih po¬ 
tomaka. Zato sveti Otac Papa Pijo XI. u preznamenitoj svojoj 
Enciklici o kršćanskom braku 9 veli o pripravi na brak i ovo: 
»Ne može se naime poricati, da se već u vrijeme djetinjstva i mla¬ 
dosti u srcima dječaka i djevojčica pripravlja i postavlja čvrst 
temelj srećna, a razvaline nesrećna braka. Jer oni, koji su prije 
braka u svemu tražili sebe i svoju korist, koji su ugađali svojim 
požudama, za njih treba se bojati, da ne budu u braku takovi, 
kakovi su bili prije braka, tako isto, da ne moradnu žeti što su 
sijali : 111 naime na domaćem ognjištu tugu, žalost, međusobni prezir, 
svađe, napete odnose, odvratnost prema zajedničkom življenju; a 
osobito da ne nađu sebe sa svojim neobuzdanim strastima. Neka 
dakle zaručnici stupaju u bračni stalež s dobrom namjerom i pri¬ 
pravom, e da uzmognu onako, kako se dolikuje, međusobno se 
pomagati u protivštinama života i u izgrađivanju nutarnjeg čovjeka 
do punine dobi Kristove . 11 To će također pridonijeti, te će oni 
svojoj miloj djeci biti zaista onakovi, kako je Bog htio da budu 
roditelji svome porodu: to jest, da otac bude uistinu ocem, a 
majka pravom majkom. Po njihovoj nježnoj ljubavi i postojanoj 
brižljivosti postat će djeci očinska kuća, makar i u velikoj osku¬ 
dici i usred ove doline suza, kao neki trag onoga blaženog raja, u 
koji je Stvoritelj ljudskog roda bio smjestio prve ljude. Poradi toga 
će također lakše uspjeti, da svoju djecu učine savršenim ljudima i 
savršenim kršćanima, da ih proniknu nepatvorenim duhom i osje¬ 
ćanjem katoličke Crkve, te im usade onu plemenitu ljubav prema 
domovini, na koju nas obvezuje djetinja privrženost i zahvalnost.« 
Tako skoro preminuli Pijo XI. 

U običnom smislu počinje se odgajanje djeteta od onog časa, 
kad se rodilo. I boravljenje djeteta pod majčinim srcem, kad je 
s njome najuže sjedinjeno, postavlja temelje cijelome životu. I ti 
bi časovi bili osnov sreći čovječanstva, kad bi svaki čovjek mogao 
o svojoj majci reći, što je rekao neki pisac o svojoj : 12 »Majka dala 
mi život i eksistenciju. Devet mjeseci počivao sam u tihoj izbici 
pod njezinim srcem. Tada je ona neprestano na me mislila, za me 
se molila, mene čekala. Kako je morala biti na oprezu, da mi što 
ne naškodi. Mene je radi mnoge teškoće pretrpjela i mnogo se čega 

! “ Časti connubii od 31. XII, 1930. 

1,1 Isp. Gal. 6, 9, 

11 Isp. Efcž. 4, 13. 

*- Kod Hardy Schilgena, S. J. Junge Helden, str. 61. 

morala odreći. I najzad sam se rastavio pod njezim srcem u naj¬ 
većim mukama. Svoj je život stavila na kocku, da meni dade život. 
Ali kako je bila radosna, kad me po prvi put uzela u svoje naručje, 
privila na svoje srce i poljubila. I tada me je prvih mjeseci hranila 
svojim mlijekom. Ujedno mi je, dok još bijah nejak i ne mogoh si 
pomoći, iskazivala usluge, koje se ne bih nikad usudio tražiti od 
drugoga. Koliko skrbi, strpljivosti, nesebičnosti, požrtvovnosti, da 
besnenih noći stojalo je, dok pomalo ne odrastoh i sam si mogoh 
pomoći. Koju ljubav i dobrotu mi je uvijek iskazivala! Kako me je 
milo i prijazno uvijek gledala!« 

Uistinu zdrava, čista, mirna majčina krv, dok joj je dijete 
pod srcem, a poslije njezino mlijeko, nijesu samo dobra hrana za 
djetinje tijelo, nego su također izvrstan temelj i za duševni život 
djeteta, budući da su duša i tijelo čovjeka u najužoj vezi, čineći 
jednu čovječju narav, 

I poslije imaju se roditelji brinuti za sve ono, što je potrebno 
djetetu za njegov tjelesni život: za hranu, odijelo, stan, imajući 
uvijek na pameti, da je tijelo samo sredstvo duši, da je tijelo kršte- 
nog čeljadeta hram Duha Svetoga, ud tajanstvenog tijela Kristova, 
da će to tijelo uskrsnuti od mrtvih. 

Naročito su osjetila organi, koji služe duši. Zato će roditelji 
sve učiniti, da ta osjetila, naročito oko, uho i organi za govor, budu 
zdrava i da se primjereno razviju. I nikako ne će dopustiti, da 
djeca vide, čuju, što bi im moglo škoditi i odvratiti ih od Boga i 
njegove ljubavi. Sve što djeca vide, čuju, dožive i u najranijoj 
mladosti, ostavlja u njima raspoloženje, da se to opet obnovi. 
I tako im mogu slike utisnute u dušu u najranijoj mladosti poslije 
biti izvor najtežim napastima. Kako je dakle bezumno, kad rodi¬ 
telji govore: dijete još ništa ne zna, ne razumije, ne može mu na¬ 
škoditi. Da, sad još ne razumije, ali će poslije razumjeti, a ono, što 
je vidjelo ili čulo, osjetilo javljat će se u njegovoj svijesti. To je ne¬ 
kako tako, kao što sve ostaje na filmu, što je ispred njega prošlo, 
pa se poslije nebrojenoput ponavlja. 

★ 

Za ilustraciju rečenoga navodim nekoliko žalosnih primjera, 
što mi ih napisala, na moju molbu, jedna obrazovana žena. Na¬ 
žalost takovi se primjeri danas mnogoput, možda i svaki dan, po¬ 
navljaju. Evo, kako pripovijeda spomenuta gospođa: »Jednom su ne¬ 
ki roditelji (katolici) pripovijedali za zabavu drugih ovaj slučaj: 
njihova trogodišnja djevojčica pribivala je uvečer jednomu razgovoru 
odraslih. Govorilo se o slikama u jednom njemačkom ilustrira¬ 
nom listu (»Uhu« ili »Magazin« ili kako se već zovu svi ti listovi, 
što se tako često nalaze i u našim katoličkim domovima). Drugog 
jutra igrala se djevojčica sa svojim lutkama. Krojila je lutki halji¬ 
nicu. Bilo joj je malo sukna, pa je morao dio tijela ostati nepo¬ 
kriven. I djevojčica kao da hoće utješiti svoju lutku reče: ništa zato, 
znaš ovako gospoda vole. Dijete je samo ponovilo, što je uhvatilo iz 

razgovora odraslih. Roditeljima se to toliko svidjelo, da su svuda 
pričali. Druga jedna djevojčica od četiri godine, inače dobro i 
milo dijete, počela je jednom pjevati pred djecom nekakovu pje¬ 
smu ... U početku nijesam toliko ni obraćala pažnje pjevanim rije¬ 
čima. Odjednom čujem, da se radi o jednoj našoj svetici, Dijete je 
ne znajući pjevalo pjesmu, u kojoj se na najgnusniji način spomi¬ 
njala ta naša svetica. Odmah smo maloj zabranili dalje pjevati, ali 
ona nije htjela da prestane. Bila je ponosna, što zna cijelu pjesmu 
napamet. Kad smo je pitali, tko ju je naučio tu pjesmu, rekla je: 
pa to je na gramofonu. Naša služavka uvijek metne tu ploču, pa 
sam je naučila. Djeca i sama umeću ploče s varijetskim dvoznačnim 
šalama i napjevima, koje su naravno roditelji nabavili za svoju 
zabavu.« 

»Pa radio, Koliki mladići uvode sami u kuću radio, pa po ci¬ 
jele večeri slušaju sve, na što se samo namjere. A čega sve ne bude 
u radiju! Pod krinkom nauke razašilju se predavanja protiv Boga, 
vjere, ćudoređa. Prenose iz noćnih lokala razvratnu muziku i pjev. 
Koji otac, koja majka kontrolira što njezino dijete sluša na radio? 
O novinama ne treba ni govoriti. To već smatraju roditelji za naj 1 
nedužnije štivo. Novine leže svuda na dohvat mladenačkoj ruci, a 
iz njih se dižu otrovne pare i obavijaju mlade Suše. Jedan mali 
konobar u ljetnoj bašči donio je sav užaren novine jednoj učiteljici: 
Čitajte, što piše danas o Kurtenu. Naravno da su se novine o tom 
slučaju raspisale nadaleko i široko. Ne piše se danas opširno o 
lijepim i plemenitim stvarima. A istom kino! Evo za ilustraciju 
sadržaja jedne od posljednjih predstava (naime u jednom gradu pred 
nekoliko godina), koja nije bila zabranjena za mladež: Žena sumnji¬ 
ve prošlosti udaje se za staroga pomorskog kapetana, koji pre¬ 
uzima tešku službu na jednom svjetioniku u oceanu. Njoj dojadi 
samoća i ona počinja preljub s odvratnim jednim mornarom, koji joj 
obećaje da će je odvesti u veliki grad. Međutim dospijeva na 
svjetionik brodolomac, mlad čovjek, koji je kradljivac i prone- 
vjeritelj. Ona opet počinja preljub, sad iz ljubavi, kako vele u 
filmu. Dolazi do najbrutalnijih prizora između te dvojice muška¬ 
raca i žene, dok konačno ona ne ubije mornara. Ali sada dolazi 
pri svršetku ono najljepše i najmoralnije!! U jednom noćnom za- 
bavištu susreće nju njezin zakoniti muž i ona mu priča, kako je 
život težak, pa mora ovako da zaslužuje hljeb, dok izađe iz ta¬ 
mnice njezin vjerenik, onaj pronevjeritelj, kojega su međutim uhva¬ 
tile vlasti. Ona sanja o toj budućoj sreći, glazba završuje s čeznutlji¬ 
vom melodijom i treba uvjeriti gledaoca, kakova će biti sreća jedne 
preljubnice i ubice, koja kao prostitutka čeka na svoga »vjere- 
nika«! Zar nije sadržaj ovog filma skovan u samom paklu?! Kad 
čovjek izađe, misli, da je bio u ludnici. Kakova zbrka u pojmovima 
morala, kakova užasna perverznost u mišljenju i naziranju. Dakle 
ljudska se sreća ne treba više da ziđe na čvrstim temeljima ćudo¬ 
rednih zakona, ona može biti sazidana i na samom mulju, na IjeŠi- 
nama i na truleži. To kao da je postao apostolat kina, u koji za- 

laži dnevno tolika naša mladež. Ali gore od toga filma, koji je ipak 
jedan mrtvi, izvještačeni događaj, dojmio me se jedan vlastiti do¬ 
življaj. On mi je pokazao već zrele plodove otrovnog sjemena. Iza 
dugo godina došla mi je — priča ista gospođa — u posjete jedna 
moja učiteljica iz osnovne škole. Došla je sa svoje dvije kćerke, 
jednoj je bilo šesnaest godina, a drugoj jedno devet. Ona je imala 
još i najstarijeg sina, koji je bio već namješten u istom provincij¬ 
skom gradiću, u kome je i ona službovala. Taj sin, kao da joj bio 
sav ponos i dika. O njemu je neprestano pripovijedala. Među osta¬ 
lim onako mimogred, pričala je o njemu i ovo: njezin je sin za¬ 
volio tamo nekakvu siromašnu djevojku, namještenicu u jednom 
uredu. I jednoga dana došao je majci s viješću, da se misli ženiti, 
da mora oženiti onu djevojku. Mora, tko to veli, rekla je majka. 
On je odviše mlad, djevojka je siromašna, time bi samo uništio ci¬ 
jelu svoju karijeru! Kako je samo tako naivan, pa da misli da mora 
odmah oženiti djevojku, jer se ona osjeća majkom. Pa tome se 
može pomoći. I ta majka, učiteljica, dala je svome sinu novaca, da 
pošalje tu svoju vjerenicu u grad liječniku, da se ta stvar »uredi«! 
I stvar se »uredila«! ,1 pomislite, mene je ta njegova budalaština, 
stajala 2.000 D.,' rekla mi je smiješeći se učiteljica-majka, pred 
svojim dvjema kćerkama. Dugo se nijesam mogla otresti neugodnog 
osjećaja, što ga je na mene ostavio taj posjet. Koliko nemoralnih 
momenata ima u tom slučaju! I ta je učiteljica-majka sigurno svr¬ 
šila učiteljsku školu u jednom samostanu. Najužasnije je to, što ona 
nije bila, barem kako se čine takovi ljudi, nimalo svijesna tomu 
upravo zločinačkom postupanju. Ona može biti ide i u crkvu, ispo¬ 
vijeda se i pričešćuje i sigurno je uvjerena, da je nevina žena i 
majka!« Tako sam vjerno iznio, što mi napisala pomenuta obra¬ 
zovana žena, učiteljica. 

I neprestano teče gnoj iz kina, radija, novina, ilustriranih 
listova ... u duše naše mladeži. Štoviše i oni, koji su profesionalni 
odgojitelji, učitelji i učiteljice, vode našu mladež po raznim izložba¬ 
ma, kao na pr. po izložbi »Pola vijeka hrvatske umjetnosti«! A 
kad se dogodi kakav skandal, kao ovih dana s onim jadnim dje¬ 
čakom, stanu svi farizejski prevraćati očima i čuditi se, kako je 
strašna opakost ljudi! Ali, šta se čudite, to je samo plod sjemena, 
koje se neprestano svuda sije. Drukčije nije ni moguće. I svaki će 
dan biti gore. I nestat će nas, kao što je nestalo svih pokvarenih 
i izmoždenih naroda. A šta poduzimaju roditelji protiv užasnog 
kvarenja mladeži? Ništa! Ili da, šalju ih u kina, a odvraćaju od 
crkve i molitve! Samo naprijed tako, pa će se doživjeti užasni dani* 

Kad bi roditelji svi samo na to pazili, da djeca ništa zla ne 
vide i ne čuju, bila bi to samo negativna strana odgoja. Nije do¬ 
voljno krčiti njivu od drača i korova, nego je treba i izorati i za¬ 
sijati dobrim sjemenom. I kad bi se ostalo pri tom, da dijete samo 
ovaj vidljivi svijet spoznaje, da o njemu mašta, stvara pojmove i 
sudove, bilo bi poganče, i njegovo spoznavanje površno. »Poslati 
dijete u život, koje ne umije čitati u stvorenju divno ime Božje, 

znači poslati u život analfabeta, koji ne umije pročitati ime svoga 
Oca.« 1H 

Ali, kad roditelji djeci na temelju znanja, što ga djeca imaju 
o svojem ocu i majci, stanu govoriti o nebeskom Ocu, koji im dao 
zemaljske roditelje, njima i svima ljudima, koji daje sve, i bez 
kojega ne bi ništa bilo, tad se dječje znanje širi i razvija dobivajući 
sasvim drukčiji lik. Pa kad roditelji dalje pripovijedaju svojoj djeci, 
kako imamo biti dragome Bogu zahvalni, a da, nažalost, ima i ne¬ 
zahvalnih ljudi. Na to se onda nadoveže grijeh prvih ljudi, zatim 
prijeka potreba Otkupitelja. Pa se svraća dječja pažnja od ovog 
svijeta na onaj drugi poslije smrti, koji ne će nikad prestati, na život 
zanavijek srećan u nebu ili nesrećan u paklu. 

Sve su to istine, koje su kršćanski roditelji strogo dužni po¬ 
učavati svoju djecu, A to su umjele nekad osobito majke i bake, 
koje nijesu znale ni čitati ni pisati. Danas ne umiju obrazovane 
žene! A ne umiju zato, jer im je duša puna ljubavi do užitka ovo- 
zemnih dobara, a za ljubav Božju nema mjesta u njihovim samo 
mesnatim srcima. 

Djeci su na sv. Krstu ulivene u dušu kreposti nadnaravne 
vjere, ufanja i ljubavi prema Bogu, kao i druge nadnaravne krepo¬ 
sti i darovi Duha Svetoga, Ako se te kreposti i darovi poučava¬ 
njem i vježbanjem u njima nikako ne razvijaju, tad slabe, blijede, 
a može da ih i nestane. Strasti ih zaguše. 

Kršćanski roditelji ne će nikad prerano početi, ako budu 
govorili djeci o vjerskim stvarima, dakako načinom za djecu naj¬ 
prikladnijim. I ako djeca nejaka još slabo razumiju vjerske stvari 
svojim razumom, ipak Ih svojom dušom, koja teži za Bogom, ne¬ 
kako osjećaju, veoma često mnogo bolje od odraslih, A njihovo u- 
mno razumijevanje razvijat će se brzo, ako im bude srce čisto i ne¬ 
pokvareno. Vjersko poučavanje, koje se veoma rano otpočelo, 
ima se sve više proširivati i produbljivati, naročito danas, kad se 
sve urotilo protiv vjere. Zato nikako ne valja, ako roditelji pre¬ 
stanu s vjerskom obukom, kad dijete pođe u školu. Oni imaju i 
dalje budnim okom bdjeti nad poukom svoje djece, osobito vjer¬ 
skom, Pa ako sami ne znaju i ne umiju nadoknaditi današnje ne¬ 
dostatke vjerske obuke u školama, moraju se pobrinuti, da budu 
njihova djeca temeljito obučavana u vjerskim istinama. U jednu 
ruku treba da šalju djecu u crkvu, kad se u njoj daje pouka, 
naročito za mladež. U drugu će ruku nastojati, da njihova djeca 
čitaju knjige i listove, koji će im njihovo znanje učvršćivati i 
usavršivati. Isto će tako slati djecu u vjerska društva i na vjerska 
predavanja. Roditelji će samo takovim radom moći djecu dovoljno 
opremiti vjerskim znanjem, koje im je danas prijeko potrebno. 

Do odgoja spoznajnih moći mnogo stoji, ali još više stoji do 
odgoja čuvstva i volje. Od osobite je važnosti, da se u domu 
odgoji čuvstvo. I kod odraslih ljudi mnogo odlučuje čuvstvo, a 
pogotovu kod djece. 


13 Kardinal Faulhaber, Zeitfragen und Zeitaufgaben, str, 1C9, 

Istinito, dobro i lijepo spoznajemo, ali nam se te stvari i 
mile, doimaju se naše duše. Tako mi i svoj život u prvom redu 
radosno osjećamo. Ljubimo taj život. Ljubimo i onoga, koji nam 
taj život dao. Što se ljubi, ono se hoće što bolje upoznati i htjeti. 

Kako je svrha kršćanskog odgoja da učini čovjeka sličnim 
Kristu, mora da se u djeteta raspiri ljubav do Krista. 

Ako osjetnost, osjetni nagoni prevladavaju u djetetu, tad je 
njegovo čuvstvo ili, kako obično velimo, srce iskvareno. Dijete 
tad samo ljubi ono, što uzrokuje osjetne ugodnosti, užitke. Za sve 
ono, što je nadosjetno, naročito što je nadnaravno, nema osjećaja 
ni smisla. A vrlo je velika pogibao, da se dijete uprav poda osjet¬ 
nim stvarima, jer u djeteta preteže osjetnost nad duhovnošću. 

Zato valja najprije paziti, da se ne bude osjetne težnje, 
strasti, nego ih treba suzbijati. A kad se takove težnje pobude, 
tad ih ne valja zadovoljavati, a kamo da se još raspiruju. Djeca 
su na pr. sklona na slatku hranu, da odviše jedu, u ne vrijeme, ili 
na neljudski način. Ta se sklonost mora svesti u prave granice. 
Trebat će odricanja. To isto vrijedi i za druge tjelesne potrebe, 
kao što su stan i odijelo. Dom će djecu priučavati na red, točnost, 
urednost, zadovoljstvo, mir, prijaznost, umjerenost, čednost, stid- 
ljivost, strpljivost. Na taj će se način u djece pobuđivati ugodna 
čuvstva zbog svih tih stvari, Vanjština nije samo izražaj unutar¬ 
njosti, nego ona i vodi unutarnjosti. 

No nije dosta da se samo bude ugodna čuvstva zbog dobrih, 
plemenitih stvari, nego će trebati pobuđivati i neugodna čuvstva 
zbog nelijepih, nepristojnih, ružnih stvari, kad o njima čuju, da ih 
drugi ljudi počiniše ili po nesreći sami što takovo učiniše. Tako 
će djeca biti i odvratnošću, ogavnošću oboružana protiv svega ono¬ 
ga, što čovjeku ne dolikuje. 

Kako smo grijehom skloni na osjetnost, može da osjetno- 
ugodno osjećanje prevlada svako duhovno čuvstvovanje. Zato je 
od prijeke potrebe, da se zarana počnu buditi čuvstva za duhovne 
stvari, »N e živi čovjek samo o kruhu, nego o 
svakoj riječi, što izlazi iz usta Božjih« (Mt. 
4, 4). Djecu, mladež treba oduševljavati za istinito, dobro, kre¬ 
posne, lijepo, za žrtve, pregaranja, za dobra vječnoga života. 

Odgajanje čuvstava počinje majka. Ljubeći dijete budi u nje¬ 
mu čuvstvo ljubavi. Kao što dijete siše mlijeko majke, tako pije 
ljubav s njezina oka. Oko se djetinje sastaje s majčinim okom. I 
kad dijete u njemu gleda, osjeća ljubav, skrb majčinu, tad i malo 
njegovo srce radosno igra. Kako je naprotiv strašno za djetinje 
srce, kad dijete u oku majčinu vidi, da majka za nj ne mari, da 
ga ne ljubi, da je ono samo njezin teret. To je mraz za čuvstvova¬ 
nje djeteta, Taj ga mraz doprati i do hladna groba. 

Kako je lijepo ono, što se pripovijeda o Leonidi, ocu Orige- 
novu! Kad bi mali Origen zaspao — dolazio bi njegov otac tiho 
do njegove kolijevke, i poljubio bi njegova prsa, u kojima stanuje 

Duh Sveti. Ako roditelji, naročito majke, ljube i Štuju svoju djecu, 
koju im je dao nebeski Otac, tad će ta dva važna čuvstva preliti 
u duše svojoj djeci. 

I kad bude dijete slušalo svoje roditelje, gdje govore o Ocu 
nebeskom, koji tako ljubi svijet, da je i Sina svoga jedinorođenoga 
dao za nj, da ne propadne, nego da se spasi, i kad bude pri tom 
gledalo, kako se roditeljske oči žare i suzama rose, tad će i malo 
nevino djetinje srce zavoljeti dragog Boga, osobito u Isusu, koji 
se za čovjeka žrtvovao. 

Pa kad se djetetu pokaže, kako je moguć Bog, da na njegov 
mig sijevaju munje, tutnje gromovi, trese se zemlja, tad će se u 
njegovoj duši buditi čuvstva strahopoštovanja prema takovu sve¬ 
mogućem Biću. To će strahopoštovanje dijete pokazati i u tom, 
da mrzi na sve, čime se Svemogući vrijeđa, 

I kad se djetetu pripovijedaju sva dobra, što ih Bog čini, što 
ih njemu učinio. Kad budu majke onako otprilike govorile, kako 
je govorila ona majka Makabejka svojim sinovima, kad se opaki 
Antioh dao da ih udari na strahovite muke. Govorila je ta srčana 
majka ovako: »Ja ne znam, kako ste nastali u mojem majčinom 
krilu: jer nijesam vam ja dala duh i život, i ude svakog vas nije- 
sam ja sama združila, nego mnogo više Stvoritelj svijeta, koji je 
uredio postojanje čovjeka, i koji je postavio početak svim stva¬ 
rima, i on će vam opet milosrdno vratiti duh i život, kao što vi 
sad na sebe ne pazite radi njegovih zakona«. (2 Mak. 7, 22. 23.). 
I kad je došao na red njezin najmlađi sin, stane je Antioh nago¬ 
varati mnogim riječima, da sklone sina, kako bi spasio svoj život, 
tad se ta jaka žena obrati sinu i ovako mu progovori: »Sine moj! 
imaj smilovanja sa mnom, koja sam te devet mjeseci pod srcem 
nosila, i tri godine dojila i hranila te i podigla te do te dobi. Molim 
te, dijete, pogledaj na nebo i na zemlju i na sve, što je na njima, 
i promisli, da je to sve Bog od ništa stvorio, kao i čovječji rod; 
pa će se zbiti, da se ne ćeš bojati toga krvnika, nego ćeš postati 
dostojan drug svojoj braći; uzmi smrt, da te opet po jednakom 
milosrđu zadobijem zajedno s tvojom braćom « (Mak, 7, 27—29.). 
Kad budu tako govorile i kršćanske majke, tad će i kršćanska 
djeca zahvalno i junački govoriti, kako je rekao i sin te Maka- 
bejke: » Dok još ona to govoraše, reče mladić: Što još čekate; 
ne pokoravam se zapovijedi kraljevoj, nego zapovijedi Zakona, 
što nam je dan po Mojsiju« (ibd. 30), 

Djeci se ima reći, kako Bog ljubi one, koji su dobri, koji slu¬ 
šaju dragog Boga; a opet kazni one, koji su zli, koji krše Božje 
zapovijedi, I djeca, kad slušaju roditelje, što Bog zapovijeda, tad 
slušaju dragog Boga. 

Osobito se lako dječja srca zagriju za ljubav prema Isusu. 
Ako im se pripovijeda život Isusov, tamo od jaslica pa sve do 
križa na Golgoti, djeca će u sebi proživljavati čitave skale naj¬ 
plemenitijih čuvstava. Sve se to može lijepo spojiti s crkvenom 

godinom. Budeći ljubav do Isusa, ne valja zaboraviti ni njegove 
presvete Majke BI. Dj. Marije, ni anđela Čuvara ni sveca, čije ime 
dijete nosi. 

Kršćansko čuvstvo ispunjeno je ljubavlju k Bogu, ljubavlju 
k svemu, što je istinito, dobro i lijepo. Obuhvata sve ljude, pače i 
neprijatelje. Sve to dijete treba naučiti i iskusiti već u roditelj¬ 
skoj kući. 

Od osobite je važnosti, da roditelji nauče svoju djecu sasvim 
se predati svemogućemu Bogu i pouzdati se u njegovu Očinsku 
Providnost. Ta se čuvstva predanosti i pouzdanja u djece lako 
bude, jer se djeca posve pouzdavaju u svoje roditelje. Treba samo 
ta čuvstva prema roditeljima dići i upraviti ih prema Bogu. Kako 
predano moli David: » Gospodin je pastir moj, i ničim ne oskudi¬ 
jevam, on me odmara na zelenom pašnjaku. On me vodi na tihu 
vodu, krijepi dušu moju « (Ps. 22, 1. 2). Pa kad i nevolje nahrupe 
na čovjeka, kršćansko će srce s pouzdanjem moliti: »1/ tebe se. 
Gospodine, ufam: a da ne budem postiđen do vijeka, po pravdi 
svojoj izbavi me ... Jer ti si jakost moja i utočište moje. Izvedi 
me iz ove zamke, koju mi tajno postaviše, jer si ti zaštitnik moj. 
U ruke tvoje preporučujem duh svoj« (Ps. 30, 1, 5. 6.]. I da 
najgore navali, opet kršćansko srce ne će klonuti, jer » Ali se čvrsto 
uzdamo i radije volimo otputovati od tijela, i stanovati kod kuće 
kod Gospodina« (2, Kor. 5, 8). 

Ta čuvstva predanosti Bogu čine dušu ljudsku vedrom, i daju 
joj ono predragocjeno raspoloženje, s kojim gleda u svijet, pa i u 
tamnu budućnost. Naprotiv koji nemaju toga duševnog raspo¬ 
loženja, koji se oslanjaju samo na ovaj svijet, koji prolazi, tima 
se magli pred očima i zemlja im se izmiče ispod nogu, pa znaju 
i ruku dići na svoj život. Kako je žalosno, kad danas i mladi ljudi, 
još djeca, počinjaju samoubistva. Izgubile s vidika vječnost, a ze- 
maljština grubo im ranjava još od naravi poletnu dušu! A to biva 
sve zato, što nijesu naučili u roditeljskom domu podnositi teškoće 
predajući se nebeskome Ocu, koji zna sve i najgore upotrijebiti za 
čovjekovu sreću. 

Istina, i kršćansko srce dršće, plače, krši se i kida zbog 
nevolja i zala, a naročito zbog grijeha, svojih i tuđih, ali i sva ta 
žalost nije tupa, očajna, nego djetinja, združena s ufanjem u Božje 
Milosrđe, jer »srca skrušena i ponižena, Bože, ne 
ćeš prezreti« (Ps. 50, 19.). 

Pored spoznajnih moći i čuvstva treba da obitelj osobito usa- 
vršuje, odgaja volju. Um, čuvstvo i volja čine organičko jedin¬ 
stvo. 1 već time, što se jedna od tih moći odgaja, posredno se 
odgaja i druga. Mi samo u teoriji možemo pomenute moći rastav¬ 
ljati i o njima napose raspravljati, ali one su u životu povezane u 
jednu cjelinu. 

Ako volja ne vrši nešto, što razum upoznaje dobrim, krivo 
je čuvstvo. Ono može nesamo loše utjecati na volju, sklanjajući je 
na svoju stranu, nego može djelovati i na sam um, odvraćajući ga 

0 d onih misli, koje se protive čuvstvu, a svraćajući njegovu pažnju 
na misli, koje nekako prividno opravdavaju čuvstvo. Kako je da¬ 
kle sudbonosna moć čuvstva, naročito kod mladeži! 

Kod djeteta htijenje smjera najprije na osjetne stvari, tje¬ 
rano osjetnim težnjama. One su korov duše. Takove su težnje, 
da neke barem spomenem: težnja za osjetnim uživanjem, sebič¬ 
nost, težnja za blagom, tvrdoglavost, prkos, osveta, pravdavštvo 
i t. d. 

Sve te naopake težnje valja ispravljati, davati im pravi smjer, 
upravljajući ih prema pravim dobrima; ili ih valja, koliko ne idu 
za lošim stvarima, svoditi na pravu mjeru i način. 

Kako u djece više preteže psihičnoosjetni život nego umni, 
ima razumna kršćanska volja roditelja nadomjestiti umno htijenje 
djece. Volja roditeljska ima biti pravilo za dječji život i rad. 
Zato će roditelji djeci samo ono dopustiti, što je razborito. Navest 
ću ovdje jedan primjer, koji može služiti kao tip i za druge 
šivan. U djece je osobito jaka težnja za jelom. Ta je težnja dobra, 
izvire iz same naravne potrebe dječjega tjelesnog života. Ali ona 
može postati zla, ako nije podložna razumu. Roditelji davat će 
djeci dovoljno jesti, ali ne će nikako dopustiti, da djeca težeći za 
hranom, zadovoljavaju samo svoje ugodne osjete, nego da zado¬ 
volje zbiljske tjelesne potrebe. Stoga će im davati hranu u obro¬ 
cima i u određeno vrijeme. Pazit će na to, da djeca ne jedu tako, 
te se čini, da su nerazumne životinje. Ako se u djeci težnje za 
jelom svedu na pravu mjeru i uglađen način, bit će olakšano ure¬ 
đivanje i suzbijanje drugih težnja. Kao što neuređena osjetnost 
tjera na proždrljivost, tako ona budi i druge neuredne težnje: 
prkos, osvetu, lijenost, pravdavštvo, i t. d. Sve te neuredne težnje 
su bune, revolucije osjetnosti protiv duha, 

Roditelji brižno će nastojati da djecu navikavaju na posao, 
na pregaranje, na podnošenje neugodnosti. Reći će tko: djeca još 
pravo ne razumiju vrijednosti svih tih stvari, pa zato one nemaju 
ni vrijednosti za djecu. To je nekakva dresura. Psiholozi to ne 
će reći. Djeca naime vršeći volju svojih roditelja pomalo stječu 
oblik, formu, kalup kreposti. Poslije će taj oblik, kalup ispuniti. 
Unijet će u nj razumijevanje, ljubav, vjernost. Nijesu Ii pak za 
svojeg djetinjstva stekli pomenutog oblika kreposti, poslije će, kad 
poodrastu, vrlo teško doći i do oblika i do sadržaja kreposti. 
Napokon treba da i to spomenem, kako u djece ipak nije samo 
čisti oblik, nego ima i sadržaja, dakako u onom opsegu i poima¬ 
nju, koji su prema stupnju razvitka, na kojem se dijete nalazi. 

Osobito treba da roditelji razvijaju u svojoj djeci ove kreposti, 
Na prvom je mjestu poslušnost, Neposlušnost je neprestana buna 
proti Bogu i Božjemu redu. Pustiti djeci na volju da rade što ih 
je volja, znači predati, izručiti ih osjetnosti. I djeca, koja nijesu 
slušala svojih roditelja, bit će kad odrastu prevratnici društvenog 
reda i lutke svojih težnja i strasti. Neposluh u obitelji je škola za 
boljševištvo. 

Poslušnost, što je roditelji imaju zahtijevati od svoje djece, 
treba da je sve razboritija i religioznija. Neka djeca slušajući rodi¬ 
telje i druge poglavare znaju, da to Bog hoće! Isprva su slušajući 
vršili volju Božju nesvijesno, kasnije će je vršiti svijesno. 

Od odlučne je važnosti za odgoj i krepost zahvalnosti. Biti 
zahvalan znači spoznavati i osjećati svoju zavisnost od drugoga. 
Nezahvalnost je sebičnost i oholost. Djeca nezahvalna su i surova. 
Roditelji će zahtijevati od svoje djece, da se zahvaljuju njima i 
drugim ljudima, kad što dobro prime. Hvala lijepa! Bog platio! 
Gdje se to ne čuje s djetinjih usta, znak je zanemarenog odgoja. 

Zahvalnost djece prema ljudima bit će roditeljima most, pre¬ 
ko kojega će djecu voditi do zahvalnosti prema Bogu, od kojega 
je sve što jesmo i što imamo. Zahvaljujući ljudima posredno za¬ 
hvaljujemo samome Bogu, koji nam iskazuje dobročinstva i po 
svojim stvorovima. Naš narod to vrlo lijepo izriče. Kad se naime 
kome kaže: hvala! tad onaj, kome se hvala izrekla, odvraća: Bogu 
hvala! 

Kršćani svoju hvalu Bogu kazuju i kad se mole prije i po¬ 
slije jela. Zato treba djecu priučiti, da vrše molitve prije i poslije 
jela, što najbolje biva, kad se svi zajednički mole. Neka se djeci 
ne dopusti jesti, da se ne bi barem prekrižila. Samo životinja 
staje jesti bez molitve, jer moliti ne umije, budući da je neumno 
stvorenje. Mati će i svoje nejako dijete prekrižiti sama svojom 
rukom prije i poslije jela ili još bolje držeći ručicu djeteta, njome 
načiniti križ. Takove male vježbe čestoput odlučuju čovječjom 
srećom. 

Zahvalnost rodit će i uslužnošću. Još hoću samo spomenuti 
neke kreposti, u kojima treba djecu osobito vježbati. To su: 
miroljubivost, podnošljivost, krotkost, uljudnost, radinost, istino¬ 
ljubivost, a nada sve krepost čistoće. Kad se djeca vježbaju u razli¬ 
čitim krepostima, neka se ne zaboravi istaknuti pravi razlog: 
Boga radi. 


RODITELJE TREBA ODGOJITI 

Sveti Otac Pijo XI. u svojoj Enciklici govori i o odgajanju 
kršćanske obitelji, i preporučuje za taj kućni odgoj Antonijanovu ra¬ 
spravu; O kršćanskom odgoju djece. A svraća pažnju samo na jednu 
stvar. Ovako govori: »Ali zato hoćemo, časna braćo i ljubljeni 
sinovi, da na osobiti način svrnemo vašu pažnju na današnje ža¬ 
losno nazadovanje obiteljskog odgoja. Za službe i zvanja vreme¬ 
nitog života, koja su zacijelo manje važna, vrše se prije duge 
nauke i brižno spremanje, dok su danas za službu i temeljnu duž¬ 
nost odgoja djece mnogi roditelji, koji su previše zagrezli u vre¬ 
menite brige, spremni malo ili ništa. Da se oslabi utjecaj obiteljske 
okoline pridolazi činjenica, što se danas tako rekavši posvuda ide 
za tim, da se djeca uvijek sve više udalje od obitelji već od naj- 
nježnijih godina, i to pod različitim izgovorima, bili oni gospo- 

darski, industrijski, trgovački, politički. Ima pače jedna zemlja, gdje 
se djeca trgaju iz krila obitelji, da je u udruženjima i školama 
bez Boga po skrajnim socijalističkim teorijama odgoje (ili da se 
istinitije kaže, nagrde i izopače) u bezbožnosti i mržnji, obnavlja¬ 
jući tako pravi i najstrašniji pokolj nevinih. 

Zaklinjemo stoga ljubavlju Isusa Krista pastire duša, neka 
upotrijebe svako sredstvo, u poukama i katekizaciji, usmeno i 
snažnim širenjem knjiga, da podsjete kršćanske roditelje na nji¬ 
hove preteške dužnosti; i to ne toliko teoretski i općenito, koliko 
praktički i pojedinačno upozorujući ih na pojedine dužnosti s obzi¬ 
rom na vjersko, moralno i građansko odgajanje, i na najzgodnije 
metode, kojima će uz primjer, koji im daju svojim životom, taj 
odgoj uspješno ostvariti. Sići u te praktične pouke nije smatrao 
nedostojnim ni Apostol naroda u svojim poslanicama, napose u 
onoj Efežanima, gdje među drugim stvarima opominje: ,0 c e v i ! 
ne razdražujte djece svoje' (6, 4). A to razdraživanje 
nije toliko plod prekomjerne strogosti, koliko poglavito plod ne¬ 
strpljivosti, nepoznavanja prikladnih načina za korisno karanje, a 
također plod danas već previše općenitog popuštanja obiteljske 
stege, zbog čega u mladićima rastu neukroćene strasti. Zato neka 
paze roditelji, a s njima i svi drugi odgajatelji, da se pravo služe 
vlašću, koju im je dao Bog, čiji su u pravom smislu zamjenici, ne 
za svoju udobnost, nego ispravno odgajanje djece u svetom i si- 
novskom strahu Božjem .početku mudrosti', na kojem se jedinom 
čvrsto temelji poštovanje vlasti, bez koje ne može postojati ni 
red, ni mir, ni ikakovo blagostanje u obitelji i u društvu.« 

Samo odgojeni roditelji, kao i svi drugi odgojitelji, 
mogu s uspjehom odgajati. Što koriste sve lijepe riječi i pouke, 
ako ih ne potvrđuje i roditeljski život! Djeca, a i odrasli, slijede 
redovito ono, što vide, a malo ono, što samo čuju. Neka imaju 
odgojitelji na umu onu Apostolovu opomenu, što je upravlja svom 
učeniku Timoteju (I. 4, 12): »Budi izgled vjernicima: 
u riječi, u vladanju, u ljubavi, vjeri, u čisto¬ 
ći.« Tita pak ovako opominje (2, 7): » u svemu sam 

sebe podaj za izgled dobrih djela.« Zaista, kad 
bismo imali dobrih uistinu kršćanskih roditelja, imali bismo i 
dobru djecu, mladež, jer »ako je korijen svet, to su 
i grane« (Rim. 11, 16). 


★ 

Time bih mogao svršiti ovo svoje predavanje. Ali, kako se 
na koncu ovakih predavanja običava ukratko sve ponoviti, što 
se reklo, htio bih i ja na svršetku dati vam sliku, koja bi obasjala 
cjelokupni obiteljski odgoj. Tu mi dobro dolazi duhovni reflektor 
etnologa Dr. Vilima Schmidta, što ga daje u svojoj već spomenutoj 
knjizi »Liebe, Ehe, Familie« na str. 105—129. Htio bih da tu sliku 
ponesete sa sobom kućama svojim, pa da vam često dozove u 
svijest divno djelo Božje, kršćansku obitelj. 

OPĆA SLIKA KRŠĆANSKE OBITELJI 


Obitelj je zajednica života. Djeca su u živoj naj- 
tješnjoj vezi sa svojim roditeljima, nesamo dok su u očinskom 
domu, nego i onda, kad ostave roditeljsko svoje ognjište, da osnuju 
novo. Obiteljska zajednica života nije samo duboka, nego i široka 
obuhvatajući i najneznatnije stvari i dajući im svoje veliko obi¬ 
lježje, značenje. Pogledajmo malo pojedina područja te zajednice. 
Evo ih. 

Obitelj je gospodarska zajednica života. Go¬ 
spodarstvo obuhvata sve, što tjelesni život podržaje, štiti, una¬ 
pređuje: hranu, odijelo, stan. To su obične i vrlo prozaične stvari. 
Ali u obitelji imaju svoje duboko značenje. Obitelj dobiva novi 
život iz ruke Božje sa svojim sudjelovanjem. Taj život treba uz¬ 
državati. I u najstarijoj obitelji muž je hranu dobavljao, žena 
pripravljala, u domu se zajednički trošila. Tako neka bude i danas! 
Djeca će gledati, kako im roditelji život uzdržavaju, pa će njihova 
srca zahvalno kucati za svoje hranitelje. I neka se cijela obitelj 
barem jedamput u danu nađe kod zajedničkog stola. Nigdje jela 
tako ne prijaju, nego kad ih je majčina ruka pripravila, ljubav 
začinila i pojela se uz oca i majku. 

No obitelj nije samo gospodarska zajednica, nego je i u 
prvom redu duševna zajednica — živa veza duša. To 
je ljubav, koja spaja članove obitelji: muža sa ženom, roditelje 
s djecom. Već oko ognjišta i stola postaje obitelj duševna za¬ 
jednica, koja usrećuje njezine članove. I samome Bogu mili se ta 
zajednica: »B/ago svima, koji se boje Gospodina, koji idu putovi¬ 
ma njegovim. Žena je tvoja kao rodna loza na zidovima kuće tvoje. 
Sinovi su tvoji kao mladice maslinove oko stola tvojega. Evo tako 
će biti blagoslovljen čovjek, koji se boji Gospodina« (Ps. 127, 
1. 3—5). 

I kod nas ima još i danas otvorenih ognjišta, oko kojih se 
kupi cijela obitelj. Kod takovih se ognjišta grije nesamo tijelo 
nego razgovorom i duša. Priča se o pokojnom djedu i pokojnoj 
baci, o narodnim junacima, o svetima i sveticama Božjim. Nijeste 
li nikad vidjeli, ili barem čuli pripovijedati, ili ste čitali, kako djeca 
zajedno s roditeljima, pa možda još s djedom i bakom, sjede na 
niskim klupčicama oko ognjišta, a djed ili baka priča o starim 
dobrim vremenima i ljudima. Djeci se lica zažarila, zjenice raširile, 
oči hoće gotovo iskočiti iz očnica. Svaka se riječ duboko zasa- 
duje u djetinje duše. Tako se nigdje drugdje ne sluša, ne pazi, ne 
osjeća, ne proživljuje. Zaista obitelj je duševno ognjište, na kojem 
se krešu misli, bude čuvstva, stvaraju odluke. Duševnu obiteljsku 
vezu unapređuju i radosti i žalosti, što snalaze ili cijelu obitelj ili 
pojedinog njezina člana. 

Obitelj je i društvena zajednica. Duševna zajed¬ 
nica obitelji očituje se i izvana. Obitelj čini za sebe posebno dru¬ 
štvo. Članovi se obitelji nalaze u istom domu, vide, čuju, govore. 

Dom je tvrđava toga obiteljskog društva. I on je nauspješnije 
sredstvo, da obitelj drži na okupu. Dom je za ukućane pravo 
utočište. Ali, ako u domu ne odzvanja dječjim smijehom, tad je 
on tamnica, grobnica, makar bila sva od mramora i zlata. I ako 
propadnu sva kraljevstva na ovoj zemlji, ipak će ostati jedno kra¬ 
ljevstvo: obitelj. Otac je kralj, mati kraljica, djeca podanici, I 
nijedan se kralj tako ne sluša i ne štuje, kao što sluša i štuje otac 
— kralj u obitelji. I nijedna se kraljica tako ne ljubi, kako se 
ljubi mati — kraljica. A kad bi se i to kraljevstvo oborilo, kao 
što to nastoje neprijatelji Božji, tad je oboreno i čovječanstvo. 

Obitelj je dalje ćudoredna zajednica. Duševna i 
društvena zajednica nužno je i ćudoredna, škola kreposti. Obitelj 
odgaja za život i red. Tu se više uči gledanjem, primjerom, živo¬ 
tom, nego riječima. U domu je život, a ne teorija. U njemu su žive 
cijelosti, a ne mrtve pojedinosti. Vjeran, pošten, postojan rad oca 
obitelji, pa njegovi napori i teškoće živa su slika, što je dječja 
duša neprestano, dan za danom, upija. Tihu, ljubeznu, požrtvovnu 
brigu majke djeca udilj prate, osjećaju. Da, život upaljuje život. 

Druga je važnost u toj stvari, što obitelj djeluje dugo, po¬ 
stojano, postupno, mimo. To uprav daje nezamjetljivu snagu i 
uprav zato gotovo snagu, kojoj se čovjek ne može oteti. U obitelji 
se život uči živeći. U njoj je pravi ritam života: rad — odmor — 
razgovor; radni dani — blagdani; red — sklad. Zato i ljudi, koji 
su imali dobar kućni odgoj, potpuni su ljudi, ljudi reda i sklada, 
stoga zadovoljni i srećni. Ne podliježu burama i olujama žvota. 
Danas ima veoma mnogo rastrganih, nesrećnih ljudi, s toliko žurbe, 
nemira, a bez plana i cilja ili s previše planova i ciljeva. Jadnici 
ne imahu domaćeg odgoja. Beskućnici i u palačama! 

Obitelj je škola kreposti nesamo za djecu, nego i za same 
roditelje. Roditelji odgajajući svoju djecu razvijaju u sebi sve 
one kreposti, koje su potrebne za dobar kršćanski odgoj. Ljubav 
i predanje, s kojima se žrtvuju za svoju djecu, divno usavršuje nji¬ 
hove duše. Nejako dijete ublažuje očevu tvrdoću, majku, možda 
prije malko lakoumnu, čini ozbiljnom, požrtvovnom. Što bi bilo 
od čovječanstva, kad ne bi bilo toga blagog utjecaja djeteta na 
odrasle! Zatim roditelji postaju sve savjesniji, brižljiviji, sve se 
više muče za svoju djecu. A onda, kad roditelji gledaju, kako im 
se djeca sasvim predaju, kako k njima u svima zgodama i ne¬ 
zgodama dižu svoje oči, sve im je to moćna pobuda, da od sebe 
isklešu što bolje ljude, u koje mogu da bez straha gledaju nevinć 
dječje oči. Tako pripovijeda Schmidt ovu dirljivu zgodu. Neka 
mala djevojčica, koja je obiknula uvijek s majkom moliti večernju 
molitvu, jedne večeri, kad zaposlena majka nije dolazila, vikne, 
joj: »Mama, moliti.« Nešto zlovoljno odvrati joj majka; »Reci 
ocu, neka on s tobom moli.« »Otac, otac? — reče mala — ta on 
i ne zna moliti!« Dijete nije nikad vidjelo oca moliti, zato i za¬ 
ključuje, da on ne zna moliti. Ocu su te djetinje riječi teško pale 
na srce, i on posta zamalo čovjek molitve. 

Ali i korov, koji staje nicati u dječjim dušama, opažaju rodi¬ 
telji sa žalošću, i možda u tom korovu vide korov svojih duša, A 
to će im još više govoriti, da budno bde nad svojom djecom, da 
svojim sadašnjim nastojanjem i životom što bolje na djecu utječu, 

Kad govorim o tom uzajmničnom odgojnom djelovanju iz¬ 
među roditelja i djece, valja da spomenem, kako je taj utjecaj to 
bolji, što više ima djece u obitelji. Roditelji imajući malo djece 
razmaze ih, a isto tako malen broj djece ne razvija sve one divne 
kreposti u roditelja, kao što su na pr. radinost, staranje, posto¬ 
janost, vjernost, strpljivost, široka ljubav. No i djeca odgajaju djecu, 
i opet to bolje, što ih je više. Gdje je mnogo djece u obitelji, ona 
su darežljiva, nesebična, podnošljiva, strpljiva, uljudna i t. d. Eto 
tako je brojna obitelj velik blagoslov Božji, izvrsno odgajalište 
kršćanskih kreposti i savršenstva. Sprečavati brojnost djece jest 
nesamo zločinstvo, nego i velika nesreća za obiteljski odgoj. 

Obitelj je religijska životna zajednica. Sve 
one obiteljske zajednice, što smo ih spomenuli, treba da su pro¬ 
žete, proniknute najsvetijom — religijskom zajednicom. Ona je 
temelj i kruna svim ostalima. Bez toga temelja ne mogu se kako 
treba i trajno vršiti sve one često teške zadaće, što ih stavljaju 
ostale zajednice. Religijska je zajednica kruna, jer bi bez nje sve 
ostale bile nesavršene, krnje. U tu svetu religijsku zajednicu stu- 
piše bračni drugovi sklopivši sakramenat braka. U tu zajednicu 
ulaze djeca i prije nego su krštena, a pogotovu poslije. 

Nije dovoljno, da pojedini članovi obitelji vrše svoje vjer¬ 
ske dužnosti, svaki za sebe, nego ih treba vršiti i obitelj kao obitelj. 
Cijela obitelj neka moli zajednički svoju jutarnju i večernju mo¬ 
litvu. Ako se to ne može, neka barem jednoć na sedmicu ovrše 
zajednički svoju večernju molitvu. Isto tako kod zajedničkog 
stola neka se zajednički izmole molitve prije i poslije jela. Prva 
sv. Ispovijed i sv. Pričest, pa sv. Potvrda djece treba da su sveča¬ 
nosti za čitavu obitelj. Cijela obitelj, koliko se može, neka se 
kod takovih zgoda ispovjedi i pričesti. Cijela će obitelj pribivati 
sv. Misi, sudjelovati kod procesija i drugih vjerskih priredaba. U 
kući će biti raspelo na najođličnijem mjestu, Zidove će resiti svete 
slike. Svetom će se vodom škropiti ukućani. Osobito će nedjelja 
biti dan tjelesnog odmora i religijske posvete nesamo pribivanjem 
sv. Misi, nego duhovnim čitanjem i razgovorom. Može se reći, da 
je uprav nedjelja osobiti obiteljski dan, kad obitelj proživljava 
svoju duševnu, ćudorednu i religijsku zajednicu života. 

Nada sve je važno, da u obitelji gospoduje vjerski duh. U 
duhu vjere treba da obitelj promatra i sudi sve stvari. Duh ufa¬ 
nja ne zaboravlja vječnosti. Duh pak ljubavi Božje prožima svu 
koliku obiteljsku ljubav. 

Sve pomenute zajednice obitelji najljepše i najdublje pro¬ 
življavale se u sv. nazaretskoj obitelji. Zato će ta sv. Obitelj 
lebdjeti vazda pred očima kršćanskoj obitelji. 

Bogoljub Strižić D. 1. 

